b'\n_START_ARTICLE_\nPorfirna mu\xc5\xa1nica\n_START_SECTION_\nOpis\n_START_PARAGRAPH_\nKlubuk te mu\xc5\xa1nice je v mladosti skoraj kroglast, kasneje pa raven do izbo\xc4\x8den. Po vrhu je porfirno rjave barve, od koder je ta goba dobila tudi ime. Po vrhu klobuka so obi\xc4\x8dajno beli ostanki ovojnice, ki so v primerjavi z drugimi mu\xc5\xa1nicami, dokaj veliki. Klobuk pri odraslih gobah dose\xc5\xbee do 8 cm v premeru._NEWLINE_Listi\xc4\x8di so beli in gosti, pri betu prosti, v njih pa je bel trosni prah. Meso gobe je belo in ima vonj po redkvicah._NEWLINE_Bet je sivkasto bele barve in je na spodnji strani gomoljasto odebeljen z ostrimi stopni\xc4\x8dastimi prehodi. Obro\xc4\x8dek na betu je pri mladih gobah ozek in dokaj gladek, kasneje pa v ve\xc4\x8dini primerov odpade.\n_START_SECTION_\nRaz\xc5\xa1irjenost\n_START_PARAGRAPH_\nPorfirno mu\xc5\xa1nico najdemo rasti posami\xc4\x8dno v iglastih gozdovih, pri nas pa je dokaj pogosta gobja vrsta.'